ऑस्ट्रेलियाई बोले- पिच टेस्ट लायक नहीं, भारतीय एक्सपर्ट ने कहा- ऐसा ही चलेगा
Border Gavaskar Trophy (IND Vs AUS) 3rd Test Pitch -  Indian Team All Out at 109 नागपुर टेस्ट के बाद अब इंदौर में भी टर्निंग ट्रैक देखने को मिल रहा है। दरअसल, बुधवार को शुरू हुए बॉर्डर-गावस्कर ट्रॉफी के तीसरे टेस्ट के पहले दिन भारतीय टीम अपने ही बिछाए जाल में फंस गई
नागपुर के बाद अब इंदौर की पिच पर भी सवाल उठने लगे हैं। एक्सपर्ट इसे औसत रेटिंग दे रहे हैं, क्योंकि भारत-ऑस्ट्रेलिया तीसरे टेस्ट के पहले दिन भारतीय टीम महज ढाई घंटों में 109 रन पर सिमट गई। भास्कर को एक सूत्र ने बताया है कि टीम इंडिया के मैनेजमेंट ने क्यूरेटर्स से कहा था- पहले ही सेशन से टर्निंग ट्रैक बनाया जाए। हालांकि, भारतीय बल्लेबाज अपनी ही रणनीति में फंस गए ओर घूमती गेंदों पर रन बनाने में नाकाम रहे।
दरअसल, पहले ही सेशन से स्पिनर्स को पिच से मदद मिलने लगी। इस पर 4.8 डिग्री का टर्न देखा गया। यह नागपुर में 2.5 डिग्री था। ऐसे में ऑस्ट्रेलियाई मीडिया सहित कई क्रिकेट एक्सपर्ट पिच की गुणवत्ता पर सवाल उठा रहे हैं। ऑस्ट्रेलिया के पूर्व क्रिकेटर्स का कहना है- पिच टेस्ट के लायक नहीं है। वहीं, भारतीय दिग्गज भी इतने ज्यादा टर्न से हैरान हैं। BCCI के पूर्व चीफ पिच क्यूरेटर ने कहा- यहां ऐसा ही चलेगा। स्टोरी में आगे हम जानेंगे कि इंदौर की पिच पर भास्कर एक्सपर्ट की राय क्या है।
बैटिंग कोच ने किया बचाव
हालांकि, भारतीय टीम के बैटिंग कोच विक्रम राठौर ने अपने बल्लेबाजों का बचाव करते हुए कहा कि उनमें से कोई भी खराब शॉट खेलकर आउट नहीं हुआ। यकीनन बल्लेबाजी के लिए यह मुश्किल पिच है। यह विकेट हमारी उम्मीद से ज्यादा सूखा है और बहुत ज्यादा टर्न ले रहा है।
वहीं, अर्धशतक जमाने वाले ऑस्ट्रेलियाई ओपनर उस्मान ख्वाजा ने कहा- ईमानदारी से कहूं तो यह एक आसान विकेट नहीं है। टॉस के समय भारतीय कप्तान रोहित शर्मा ने भी इसकी आशंका जताते हुए कहा था- यह पिच कुछ अलग है। यह थोड़ी सूखी हुई है, तो हमें अपना क्लास दिखाना होगा।
अब जानें एक्सपर्ट्स ने भास्कर से क्या कहा?
1. यह टेस्ट क्रिकेट के लिए ठीक नहीं, भारत की रणनीति उसी पर भारी पड़ी : अतुल वासन 
टीम इंडिया के पूर्व गेंदबाज अतुल वासन कहते हैं- 'पहले दिन के पहले ही सेशन में पिच का टर्न लेना टेस्ट क्रिकेट के लिहाज से ठीक नहीं है। भारत की रणनीति उसी पर उलटी पड़ गई। अगर टेस्ट ऐसे ही तीन दिन में खत्म होते रहे, तो टेस्ट का भविष्य खतरे में पड़ जाएगा।
इससे ब्रॉडकास्टर, ऐडवर्टाइजर सबका नुकसान होगा। इससे टेस्ट क्रिकेट का ही नुकसान है। सभी देश होस्ट होने का फायदा उठाते हैं, लेकिन भारत में पिछले कुछ सालों से ज्यादा ही फायदा उठाया जा रहा है। टेस्ट कम से कम चार दिन तो चलना ही चाहिए। भारत वर्ल्ड टेस्ट चैम्पियनशिप फाइनल में इंग्लैंड में ऑस्ट्रेलिया से खेल सकता है, ऐसे में उसको ध्यान में रखकर पिच को तैयार करना चाहिए था।
2. होम एडवांटेज सब लेते हैं, लेकिन भारत थोड़ा ज्यादा लेता है : दलजीत सिंह 
22 साल तक BCCI के चीफ पिच क्यूरेटर रहे दलजीत सिंह कहते हैं- 'भारत में आज-कल स्पिन फ्रेंडली पिच बनाने का दौर है। आगे भी ऐसा ही चलता रहेगा। बोर्ड इसे लेकर कुछ नहीं करेगा। स्पिन भारत की ताकत है। सभी टीम होम एडवांटेज पर खेलती हैं, लेकिन भारत एडवांटेज ज्यादा लेने की कोशिश करता है। यह उसी का नतीजा है।
अब पढ़ते हैं ऑस्ट्रेलियाई दिग्गजों के बयान...
अब जान लीजिए भारतीय दिग्गजों की प्रतिक्रिया...
शमी ही नहीं, बल्कि उमेश-सिराज को भी रेस्ट!
पूर्व भारतीय क्रिकेटर वसीम जाफर ने कहा- 'इस पिच में इतना टर्न है कि सिर्फ शमी ही नहीं, बल्कि उमेश और सिराज को भी इस मैच में रेस्ट दिया गया है।' वसीम ने अपनी बात इस पोस्ट के माध्यम से रखी।
हेडन के बयान पर शास्त्री का जवाब
मैथ्यू हेडन को कमेंट्री कर रहे पूर्व भारतीय कोच रवि शास्त्री ने करारा जवाब देते हुए कहा- घरेलू हालात, हालांकि बाद में शास्त्री ने स्वीकार किया कि परिस्थितियां बैटिंग के लिए कठिन हैं।
अब पढ़िए पहले दिन के खेल का हाल और ऑस्ट्रेलिया के टॉप परफॉर्मर के बारे में...
ऑस्ट्रेलिया को पहली पारी में 47 रन की बढ़त
बॉर्डर-गावस्कर ट्रॉफी के तीसरे टेस्ट के पहले दिन कंगारू टीम ने पहली पारी में 47 रनों की बढ़त बनाई। दिन का खेल समाप्त होने तक ऑस्ट्रेलिया ने चार विकेट पर 156 रन बना लिए हैं। टीम के कैमरून ग्रीन और पीटर हैंड्सकम्ब नाबाद हैं। ओपनर उस्मान ख्वाजा (60 रन) ने करियर का 21वां अर्धशतक जमाया, जबकि स्टीव स्मिथ 26 रन बनाकर आउट हुए। पढ़ें पूरी खबर
मैथ्यू कुहनेमन
मैथ्यू कुहनेमन ने कमाल की गेंदबाजी की। 9 ओवर की गेंदबाजी में 5 बल्लेबाजों को चलता कर दिया। दिल्ली टेस्ट से डेब्यू करने वाले कुहनेमन ने भारतीय कप्तान रोहित शर्मा, शुभमन गिल, श्रेयस अय्यर, रविचंद्रन अश्विन और उमेश यादव को चलता किया। उनके सीरीज में 7 विकेट हो चुके हैं।
नाथन लायन 
नाथन लायन ने 11.2 ओवर की गेंदबाजी में 3 विकेट चटकाए। लायन ने चेतेश्वर पुजारा, रवींद्र जडेजा और विकेटकीपर बल्लेबाज केएस भरत को आउट किया।
